**Répcelak Város Önkormányzata Képviselő-testületének 22/2015. (VIII.24.) önkormányzati rendelete a helyi vízgazdálkodási hatósági jogkörbe tartozó szennyvízelvezetéshez kapcsolódó talajterhelési díjjal kapcsolatos adatszolgáltatás és eljárási szabályokról és a Környezetvédelmi Alapról**

Répcelak Város Önkormányzatának Képviselő-testülete a környezetterhelési díjról szóló 2003. évi LXXXIX. törvény 21/A. §. (2), és a 26. §. (4) bekezdésében, illetve a környezet védelmének általános szabályairól szóló 1995. évi LIII. törvény 58 §-ában kapott felhatalmazás alapján, az Alaptörvény 32. cikk (1) bekezdés a) pontjában, valamint Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 11. pontjában meghatározott feladatkörében eljárva a következőket rendeli el:

|  |  |
| --- | --- |
| **A talajterhelési díj bevallása, megfizetése**  **1. §**  (1) A helyi vízgazdálkodási hatósági jogkörbe tartozó szennyvízelhelyezéshez  kapcsolódó talajterhelési díjat a kibocsátónak az erre a célra szolgáló nyomtatványon kell megállapítani, bevallani. (1.melléklet)  (2) A kibocsátó talajterhelési díj fizetési kötelezettsége azzal a nappal megszűnik, amely napon:  a.) a vízszolgáltatási szolgáltatás igénybevétele a vízszolgáltató igazolása szerint megszűnt,  b.) a kibocsátó a műszakilag rendelkezésre álló közcsatornára ráköt és azt a szolgáltató igazolja.    (3) A fizetési kötelezettséget a kibocsátónak átutalási megbízással, vagy belföldi postautalványon kell teljesíteni Répcelak Város Önkormányzatának talajterhelési díj beszedési számlájára.  **Kedvezmények, mentességek**  **2. §.**  (1) Mentesül a díjfizetés alól az a lakossági díjfizetésre kötelezett, akinek a háztartásában az egy főre jutó jövedelem nem haladja meg az öregségi nyugdíj mindenkori legkisebb összegének 150 %-át, egyedülálló esetében a 200 %-át.  (2) A jövedelem számításnál irányadó időszak a havonta mérhető jövedelmeknél 3 hónap, egyéb jövedelmeknél egy év.  **Környezetvédelmi alap**  **3. §.**  Répcelak Város Önkormányzata a környezetvédelmi feladatai megoldásának elősegítése érdekében önkormányzati Környezetvédelmi Alapot hoz létre.  **Adatszolgáltatási és eljárási szabályok**  **4. §**  (1) Az önkormányzat részére a települési szennyvízhálózat üzemeltetője a kibocsátó azonosítása és ellenőrzése érdekében adatot szolgáltat: a) tárgyévet követő év február 28. napjáig a kibocsátók tárgyévi vízfogyasztásáról, korrigálva a locsolási kedvezmény mennyiségével, valamint az ivóvízvezeték meghibásodása következtében elszivárgott vízmennyiséggel,  b) negyedévet követő hónap 5. napjáig a kibocsátók köréről. (2) A talajterhelési díj megállapításával összefüggő személyes adatokat a kibocsátó azonosítására, a bevallások ellenőrzésére használhatja fel az önkormányzati adóhatóság. (3) A talajterhelési díj fizetésére kötelezett kibocsátókról, valamint a talajterhelési díj fizetésére vonatkozó díjkedvezményben részesülő személyekről az önkormányzati adóhatóság nyilvántartást vezet.  **Záró rendelkezések**  **5. §**   1. Ez a rendelet a kihirdetését követő napon lép hatályba. 2. Hatályát veszti Répcelak Város Önkormányzata Képviselő-testületének a helyi vízgazdálkodási hatósági jogkörbe tartozó szennyvízelvezetéshez kapcsolódó talajterhelési díjjal kapcsolatos adatszolgáltatás és eljárási szabályokról szóló 23/2012. (IV. 27.) önkormányzati rendelete. 3. [[1]](#footnote-1)   Répcelak, 2015. augusztus 19.    Szabó József s.k. dr. Kiss Julianna s.k.  polgármester jegyző  A rendelet kihirdetve:  Répcelak, 2015. augusztus 24.  dr. Kiss Julianna sk.  jegyző  Egységes szerkezetbe foglalva: 2018. szeptember 1.  dr. Kiss Julianna  jegyző  ***1. melléklet***  ***a …./2015 (….) önkormányzati rendelethez***  ***BEVALLÁS a helyi vízgazdálkodási hatósági jogkörbe tartozó szennyvízelhelyezéshez kapcsolódó talajterhelési díjhoz***  20........ évről         |  | | --- | |  | |
|  |
|  |
|  |

1. Hatályon kívül helyezte: Répcelak Város Önkormányzata Képviselő-testületének 17/2018.(VIII.31.) önkormányzati rendelete 1.§-a. Hatálytalan: 2018. szeptember 1-jétől. [↑](#footnote-ref-1)